આજે સમગ્ર સમાજની, પૂર્વ કે પશ્ચિમની કોઈ પણ સળગતી સમસ્યા હોય તો તે છે માનસિક તનાવ. યોગનો અભ્યાસ શારીરિક, માનસિક અને સૂક્ષ્મ શરીરની શક્તિઓનો પણ વિકાસ કરે છે. સર્વ સાધારણ દૈનિક જીવનની આવશ્યકતાઓ ભૂખ લાગવી કબજિયાત ન હોવી, ઊંઘ સારી આવવી; ગુસ્સો ન આવવો; વધુ પડતાં લાગણીશીલ ન થવું; સંક્ષેપમાં આત્મનિયંત્રણની બધી જ પૂર્તિ આ યોગ કરી શકે છે. માણસને માણસ તરીકે જાળવવાનું પાયાનું કામ યોગ કરે છે; અને જો માનવ માનવીય સ્વભાવને છોડી પાશવી કે દાનશીલ સ્વભાવનો ભોગ બન્યો હોય તો તેનામાં રહેલી તામસિક વૃત્તિનું શમન યોગ દ્વારા થાય છે; અને રાજસિક વૃત્તિનો યોગ સત્ત્વમાં પરિણત કરે છે.